proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 30 de abril de 2003, da Dirección Xeral de Industria, Enerxía e Minas, pola que se convocan exames ordinarios para a obtención de carnés profesionais no ano 2003.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 14/05/2003

Advertido un erro na devandita resolución, publicada no DOG número 88, do 8 de maio de 2003, ó non ser publicado o anexo ó que fai referencia o apartado 4.1 das bases, é necesario corrixilo publicado o mencionado anexo.
ORDE do 7 de maio de 2003 pola que se resolve a convocatoria da terceira edición do premio «A empresa en favor da familia».
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 14/05/2003

Convocada pola Orde do 26 de febreiro de 2003 (DOG nº 46, do 6 de marzo) a terceira edición do premio «A empresa en favor da familia» establecido polo Decreto 80/2002, do 7 de marzo (DOG nº 57, do 21 de marzo), e de conformidade coa base sexta da referida orde, esta consellería
RESOLVE:
Primeiro.-Concede-lo premio «A empresa en favor da familia», correspondente ó ano 2003, á empresa Nestlé España, S.A., como recoñecemento ás accións realizadas dentro do ámbito da organización empresarial que teñen en conta os intereses das familias e coadxuvan á conciliación da vida familiar e laboral.
Segundo.-Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira, no prazo dun mes contado desde o día seguinte ó da súa publicación no DOG, de conformidade co establecido na Lei 30/1992, do 26 de novembro, na súa nova redacción dada pola Lei 4/1999, do 13 de xaneiro, ou poderán impugnala directamente perante o Tribunal Superior de Xustiza de Galicia no prazo de dous meses contados a partir da mesma data, segundo o establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 7 de maio de 2003.
Pilar Rojo Noguera
Conselleira de Familia, Xuventude e Voluntariado
RESOLUCIÓN do 11 de abril de 2003 pola que se fai público o volume global de préstamos a subsidiar e o límite de crédito dispoñible para a concesión de axudas no ano 2003, ó abeiro do vixente convenio de apoio financeiro ás pequenas e medianas empresas subscrito entre o Instituto Galego de Promoción Económica e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 30/04/2003

O convenio de apoio financeiro ás pequenas e medianas empresas subscrito entre o Instituto Galego de Promoción Económica e as entidades financeiras, publicado mediante Resolución do 2 de abril de 2002 (DOG nº 70, do 11 de abril), prevé na súa cláusula 1ª a publicación no Diario Oficial de Galicia para o ano 2003 do volume de préstamos a subsidiar e o límite de crédito dispoñible para a concesión de axudas así como as partidas orzamentarias asignadas ó seu financiamento.
Con data do 27 de decembro de 2002 o Parlamento de Galicia aprobou os orzamentos xerais da Comunidade Autónoma de Galicia para o ano 2003, publicados mediante a Lei 6/2002 (DOG nº 251, do 30 de decembro de 2003).
Polo que antecede,
RESOLVO:
Único.-Facer público que para o ano 2003 o volume global de préstamos a subsidiar no ámbito do convenio de apoio financeiro ás pequenas e medianas empresas subscrito entre o Instituto Galego de Promoción Económica e as entidades financeiras, publicado mediante Resolución do 2 de abril de 2002 (DOG nº 70 do 11 de abril de 2003 non poderá superar 132 millóns de euros e que as axudas se financiarán con cargo ás aplicacións orzamentarias 02.01.01/01/13.656700 con un crédito plurianual (2003-2005) de 10.390.178,59 euros e 02.01.01/02/01.656700 con un crédito plurianual (2003-2005) de 521.445,46 euros.
Santiago de Compostela, 11 de abril de 2003.
Margarita Rodríguez Rama
Directora xeral do Instituto Galego
de Promoción Económica
RESOLUCIÓN do 28 de abril de 2003, da Dirección Xeral da Función Pública, pola que se lles dá publicidade ó acordo da comisión de traballo creada para a aplicación do fondo de acción social do exercicio 2002 e ás listas definitivas das axudas do dito fondo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 30/04/2003

Concluídos os traballos de reparto e aplicación do fondo de acción social para o ano 2002, e en uso das competencias atribuídas a esta dirección xeral no punto 2 das normas xerais de procedemento que rexen para o fondo de acción social do ano 2002, publicadas por Resolución do 16 de setembro de 2002, da Dirección Xeral de Relacións Laborais (Diario Oficial de Galicia nº 188, do 30 de setembro), procede dárlle-la debida publicidade ás listas definitivas das axudas do fondo e ó acordo final de concesión e distribución do citado fondo, unha vez transcorrido o prazo de alegacións previsto no punto segundo da Resolución do 1 de marzo de 2003 (Diario Oficial de Galicia nº 46, do 6 de marzo) e da Resolución do 18 de marzo de 2003 (Diario Oficial de Galicia nº 57, do 21 de marzo).
Polo tanto, dándolle cumprimento ó acordo da mesa xeral de negociación e ó disposto na Resolución do 16 de setembro de 2002, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución final da concesión das axudas do fondo de acción social para o exercicio de 2002.
Segundo.-Contra esta resolución poderán os interesados interpoñer recurso de alzada perante o conselleiro da Presidencia, Relacións Institucionais e Administración Pública no prazo dun mes contado desde o día seguinte ó da data de publicación desta resolución no Diario Oficial de Galicia, de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 28 de abril de 2003.
Belén Prado Sanjurjo
Directora xeral da Función Pública
ANEXO
Tipo de axuda
Entradas
Aprobadas
Denegadas
Importe
Xubilación
907
428
479
628.996,63 A
Diminuídos
579
515
64
650.956,81 A
Fillos menores
7.502
7.012
490
1.494.810,83 A
Tipo de axuda
Entradas
Aprobadas
Denegadas
Importe
Estudios traballador
1.348
744
604
158.752,06 A
Estudios fillos
20.102
18.028
2.074
1.364.600,49 A
Vivenda
734
595
139
785.234,53 A
Total
31.172
27.322
3.850
5.083.351,35 A
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 22 de abril de 2003 pola que se autoriza a apertura dos establecementos dedicados á venda de libros o 17 de maio de 2003, Día das Letras Galegas.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 30/04/2003

Por medio do Decreto 365/1996, do 26 de setembro, reguláronse os horarios comerciais no ámbito da Comunidade Autónoma de Galicia, determinándose no parágrafo segundo da súa disposición adicional que regulamentariamente se poderán regula-los horarios comerciais dos establecementos dedicados exclusivamente á venda de productos culturais, e habilitando na disposición derradeira primeira o conselleiro de Innovación, Industria e
Comercio para dicta-las disposicións necesarias para a aplicación, execución e eficacia do devandito decreto.
Con motivo da conmemoración do Día das Letras Galegas, esta consellería considera conveniente autoriza-la apertura dos establecementos comerciais dedicados á venda de libros, o 17 de maio de 2003, para conseguir con isto a maior difusión, mediante a venda de libros, do patrimonio literario galego.
Na súa virtude,
DISPOÑO:
Artigo único.-Autorízanse os establecementos dedicados á venda de libros a abri-lo día 17 de maio de 2003, Día das Letras Galegas.
No caso de establecementos que realicen a venda de libros simultaneamente coa doutros productos, a autorización refírese exclusivamente á venda dos devanditos artigos.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de abril de 2003.
Juan Rodríguez Yuste
Conselleiro de Innovación, Industria e Comercio
RESOLUCIÓN do 15 de abril de 2003, da Dirección Xeral de Relacións Laborais, complementaria da do 29 de outubro de 2002, pola que se lles dá publicidade ás festas laborais de carácter local para o ano 2003, correspondentes ós concellos das catro provincias da Comunidade Autónoma de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 30/04/2003

Como consecuencia da modificación das festas laborais de carácter local levada a cabo polo Concello de Boimorto (A Coruña) e realizada-por petición do concello-a oportuna rectificación pola correspondente delegación provincial, cómpre face-la correspondente rectificación na antedita resolución, publicada no Diario Oficial de Galicia nº 216, do venres, 8 de novembro de 2002, así:
-No anexo I provincia da Coruña, na páxina 15.720, onde di: «10. Boimorto: 4 de marzo, Martes de Entroido; 1 de setembro, Festas do Rosario», debe dicir: «10. Boimorto: 4 de marzo, Martes de Entroido; 8 de setembro, Festas do Rosario».
Santiago de Compostela, 15 de abril de 2003.
Pilar Cancela Rodríguez
Directora xeral de Relacións Laborais
DECRETO 235/2003, do 24 de abril, polo que se dispón que cese Antonio Coello Bufill como delegado provincial de Pontevedra.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 30/04/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintecatro de abril de dous mil tres,
DISPOÑO:
Que cese, por petición propia, Antonio Coello Bufill como delegado provincial de Pontevedra, agradecéndolle os servicios prestados.
Santiago de Compostela, vintecatro de abril de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 23 de abril de 2003 pola que se convoca unha Xornada sobre a Lei xeral de estabilidade orzamentaria e os entes locais.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 02/05/2003

Dentro do plan de actividades da EGAP para o 2003, e a través do Centro de Estudios Locais de Galicia, e conforme coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócase unha Xornada sobre a Lei xeral de estabilidade orzamentaria e os entes locais, convocatoria que se desenvolverá conforme as seguintes bases:
Primeira.-Obxectivos.
Coñecemento e debate do obxectivo da estabilidade orzamentaria e os entes locais.
Segunda.-Contido.
Trataranse estes temas:
-O obxectivo da estabilidade orzamentaria e os entes locais.
-O SEC-95. A súa aplicación ó ámbito local. A súa aplicación no ámbito local. Determinación do obxectivo de estabilidade orzamentaria en termos do SEC-95.
-O desenvolvemento da Lei xeral de estabilidade orzamentaria no ámbito local.
-O endebedamento das corporacións locais e os obxectivos de estabilidade orzamentaria.
Terceira.-Destinatarios.
Persoal ó servicio da Administración local galega, da Xunta de Galicia e interesados en xeral.
Cuarta.-Desenvolvemento.
Horario: mañá e tarde.
Lugar e data: a xornada convocada desenvolverase no salón de actos de Escola Galega de Administración
Pública. R/ Madrid, 2-4, Santiago de Compostela, o día 30 de maio de 2003.
Quinta.-Inscrición.
Prazo: remata o xoves día 28 de maio de 2003.
Tramitación de solicitudes: as solicitudes irán dirixidas ó director da Escola Galega de Administración Pública, segundo o modelo que figura como anexo a esta convocatoria e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
Nº de prazas: limitado á capacidade do local.
Inscrición fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando por teléfono, o día 28 de maio, das 8.30 ás 14.30 horas, ós seguintes números: 981 54 62 57 ou 981 54 62 56.
Sexta.-Modificacións.
A EGAP reserva para si a facultade de interpretar e de resolve-las incidencias que puidesen xurdir no desenvolvemento da xornada, así como a de cancelala se o escaso número de solicitudes non xustificase a súa realización.
Sétima.-Certificado de asistencia.
Entregaráselles ó remate desta xornada a aquelas persoas inscritas que concorresen asiduamente a ela, cando a súa asistencia sexa igual ou superior ó 85% das horas lectivas programadas, e expresarase, neste documento, a natureza da actividade e as datas da súa realización.
Santiago de Compostela, 23 de abril de 2003.
Domingo Bello Janeiro
Director da Escola Galega de Administración Pública
RESOLUCIÓN do 14 de abril de 2003 pola que se prorroga o prazo para asistir e xustifica-los cursos de formación, actualización ou perfeccionamento ós que se refire o artigo 33 do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, para os efectos da renovación das habilitacións de guía de turismo especializado que vencen o 14 de abril de 2003.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/05/2003

O Decreto 42/2001, do 1 de febreiro, de refundición en materia de axencias de viaxes, guías de
turismo e turismo activo establece, no seu artigo 33, que o período de validez das habilitacións de guía de turismo especializado será de cinco anos renovables por iguais períodos de tempo, sempre que o interesado acredite a asistencia a un ou varios cursos de formación, actualización ou perfeccionamento que para tal efecto organice ou homologue a consellería competente en materia de turismo e que sumen un mínimo de 70 horas durante os cinco anos de vixencia da habilitación anterior.
Por outra banda, a disposición transitoria primeira do devandito decreto dispón que os guías de turismo e guías intérpretes de turismo habilitados polo Estado ou pola Xunta de Galicia ó abeiro da normativa anterior, Orde do 26 de marzo de 1998 da Consellería de Cultura, Comunicación Social e Turismo, pola que se regula a profesión de guía de turismo especializado de Galicia, conservarán vixente a súa habilitación ata o 14 de abril de 2003, data na que se cumpre o prazo de cinco anos previstos na norma e contados a partir da entrada en vigor da citada Orde do 26 de marzo de 1998.
Nembargantes, á vista das circunstancias concorrentes, e tendo en conta o número de cursos realizados pola Dirección Xeral de Turismo,
RESOLVO:
Primeiro.-Prorrogar ata o 31 de decembro de 2003 o prazo para asistir e xustifica-los cursos de formación, actualización ou perfeccionamento ós que se refire o artigo 33 do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, para os efectos da renovación das habilitacións de guía de turismo especializado que vencen o 14 de abril de 2003.
Segundo.-A prórroga do prazo establecida no punto anterior non suporá ningún cambio na data de vencemento das habilitacións que se renoven ó abeiro desta resolución, de xeito que aquela será en todo caso o 14 de abril de 2008.
Santiago de Compostela, 14 de abril de 2003.
Jesús Pérez Varela
Conselleiro de Cultura, Comunicación
Social e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 237/2003, do 27 de marzo, polo que se crea o Colexio Oficial de Biólogos de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 02/05/2003

Polo Real decreto 1679/2000, do 2 de outubro acordouse a segregación da Delegación de Galicia do Colexio Oficial de Biólogos.
A disposición adicional única do real decreto citado dispón que a segregación terá efectividade a partir da entrada en vigor da norma autonómica de creación do Colexio Oficial de Biólogos de Galicia. En virtude do exposto, a Delegación de Galicia do Colexio Oficial de Biólogos presentou ante a Consellería de Xustiza, Interior e Administración Local a solicitude de creación do devandito colexio.
Tendo en conta a Lei 11/2001, do 18 de setembro, de colexios profesionais da Comunidade Autónoma de Galicia, de acordo co establecido no artigo 36 da Constitución española, no artigo 27.29º do Estatuto de autonomía de Galicia, na Lei orgánica 16/1995, do 27 de decembro, de transferencia de competencias á Comunidade Autónoma galega, no Real decreto 1643/1996, do 5 de xullo, de traspaso de funcións e servicios da Administración do Estado na materia de colexios oficiais e profesionais, no Decreto 337/1996, do 13 de setembro, da Xunta de Galicia sobre asunción de funcións e competencias a que se refire o real decreto citado; por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintesete de marzo de dous mil tres,
DISPOÑO:
Artigo 1º
Créase o Colexio Oficial de Biólogos de Galicia, por segregación do Colexio Oficial de Biólogos.
Artigo 2º
O ámbito territorial do colexio será o da Comunidade Autónoma de Galicia.
Disposición transitoria
1. A Xunta de Goberno da Delegación de Galicia do Colexio Oficial de Biólogos quedará constituída en comisión xestora do novo colexio, e deberá aprobar no prazo de seis meses a partir da entrada en vigor deste decreto uns estatutos provisionais do Colexio Oficial de Biólogos de Galicia, nos que se regulará a asemblea colexial constituínte, coa previsión da forma da convocatoria, que deberá ser anunciada, como mínimo, con vinte días de antelación no Diario Oficial de Galicia e nun xornal dos de maior difusión de Galicia, e do procedemento do desenvolvemento dela.
2. A asemblea colexial constituínte deberá:
a) Elaborar e aproba-los estatutos do colexio.
b) Elixi-los membros dos seus órganos colexiais de goberno.
3. Os estatutos, logo de seren aprobados, xunto coa acta da asemblea constituínte, remitiránselle á consellería competente en materia de colexios profesionais para os efectos da súa aprobación definitiva, publicación no Diario Oficial de Galicia e inscrición no rexistro de colexios profesionais.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintesete de marzo de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
RESOLUCIÓN do 23 de abril de 2003, da Dirección Xeral de Formación Profesional e Ensinanzas Especiais, pola que se procede a nomear e facer pública a composición do tribunal que deberá xulga-la proba de madurez para o acceso ó nivel III da formación deportiva regulada pola Orde ECD/3310/2002, do 16 de decembro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/05/2003

Segundo a Resolución do 4 de abril de 2003, da Dirección Xeral de Formación Profesional e Ensi-
nanzas Especiais, pola que se convocan probas de madurez para o acceso ó nivel III da formación deportiva regulada pola Orde ECD/3310/2002, do 16 de decembro.
Segundo o establecido no artigo sexto da Orde do 24 de marzo de 2003, que regula as probas de madurez e de carácter específico para o acceso ás ensinanzas deportivas reguladas polo Real decreto 1913/1997, do 19 de decembro, para o ámbito da súa competencia, esta dirección xeral
RESOLVE:
Primeiro.-Facer pública a composición do tribunal único que deberá xulga-la proba de madurez para o acceso ó nivel III da formación deportiva regulada pola Orde ECD/3310/2002, do 16 de decembro, que figura no anexo desta resolución.
Santiago de Compostela, 23 de abril de 2003.
Mª Pilar del Mar Pérez Marsó
Directora xeral de Formación Profesional
e Ensinanzas Especiais
ANEXO
Presidente: Gonzalo Iglesias Varela.
Vocais:
Lila Beatriz Mosquera Pérez.
Luz Ares Fandiño.
Ricardo Pita Fernández.
Pilar Peñas Boleas.
Nieves Seoane Martínez.
Suplentes:
Presidente: Luís Álvarez Martínez.
Vocais:
Marina Germiñas Miguens.
Belén Santos Lago.
Jesús Valcárcel López.
Ángeles Blanco Lamas.
Mª Pilar Cornide Seco.
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 28 de abril de 2003 pola que se fai público o acordo do Parlamento de Galicia relativo á elección de dous membros do Consello de Contas de Galicia.
PARLAMENTO DE GALICIA — II. AUTORIDADES E PERSOAL — 06/05/2003

O Pleno do Parlamento de Galicia, na súa sesión do día 22 de abril de 2003, acordou elixir, de conformidade co establecido no artigo 12.1º da Lei 6/1985, do 24 de xuño, membros do Consello de Contas de Galicia, por 67 votos a favor, a Joaquín Álvarez Corbacho e a Francisco Javier Constenla Acasuso.
O que se publica para xeral coñecemento, e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 28 de abril de 2003.
José María García Leira
Presidente do Parlamento de Galicia
DECRETO 239/2003, do 10 de abril, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 06/05/2003

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Que cesen como membros titulares do Consello Económico e Social de Galicia en representación da Confederación de Empresarios de Galicia Antonio Martínez Vázquez e Eduardo Jiménez Domínguez.
Artigo 2º
Que cesen como membros suplentes do Consello Económico e Social de Galicia en representación da Confederación de Empresarios de Galicia Cristina Sanz Arias, Julio de Santiago Boullón e Pablo Rancaño Otero.
Santiago de Compostela, dez de abril de dous mil tres.
Manuel Fraga Iribarne
Presidente
DECRETO 241/2003, do 24 de abril, polo que se dispón o cesamento e o nomeamento de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 06/05/2003

De conformidade co disposto nos artigos 4 e 5 da Lei 3/1986, do 18 de decembro, de consellos escolares de Galicia, e no artigo 7 do Decreto 44/1988, do 11 de febreiro, polo que se desenvolve a dita lei, e atendendo á designación formalizada pola Federación de Centros de Educación e Xestión en Galicia, logo da deliberación do Consello da Xunta de Galicia, na súa reunión do día vintecatro de abril de dous mil tres,
DISPOÑO:
Artigo 1º
Que cese como membro do Consello Escolar de Galicia, en representación dos titulares de centros privados, Joaquín Nieto Isidro (Federación de Centros de Educación e Xestión en Galicia).
Artigo 2º
Noméase membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos titulares de centros privados proposto pola Federación de Centros de Educación e Xestión en Galicia, a José Luis Baños González.
Artigo 3º
O mandato será polo tempo que resta para completa-lo mandato na representación que detén e ata que se proceda á legal renovación por metades que establece o artigo 9 da Lei 3/1986, do 18 de decembro, de consellos escolares de Galicia.
Disposición derradeira
Única.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintecatro de abril de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 240/2003, do 10 de abril, polo que se nomean varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 06/05/2003

En virtude do establecido nos artigos 8, parágrafo 3º, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Nomear como membros titulares do Consello Económico e Social de Galicia en representación da
Confederación de Empresarios de Galicia a Pablo Rancaño Otero e a Julia Vázquez Losada.
Artigo 2º
Nomear como membros suplentes do Consello Económico e Social de Galicia en representación da Confederación de Empresarios de Galicia a Ana Centeno Ruiz e a Eduardo Núñez Prado.
Santiago de Compostela, dez de abril de dous mil tres.
Manuel Fraga Iribarne
Presidente
ORDE do 3 de abril de 2003 pola que se fixa o prezo de venda ó público da publicación: Observatorio de Galicia sobre drogas. Informe xeral 2002.
CONSELLERÍA DE SANIDADE — III. OUTRAS DISPOSICIÓNS — 09/05/2003

A Lei 13/1991, do 9 de decembro, de taxas, prezos e exaccións parafiscais da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada pola Consellería de Sanidade e que se relaciona no anexo.
2. Este prezo entenderase con IVE incluído.
3. Déixanse sen efecto os prezos de venda ó público aprobados no seu día, das seguintes publicacións:
-Guía de procedimientos de prevención y control de enfermedades transmisibles en el medio hospitalario. PVP: 51, 29 euros; prezo aprobado pola Orde do 30 de decembro de 1999.
-Guía de procedementos de prevención e control de enfermidades transmisibles no medio hospitalario. PVP: 51,29 euros; prezo aprobado pola Orde do 23 xullo de 1999.
Santiago de Compostela, 3 de abril de 2003.
José María Hernández Cochón
Cconselleiro de Sanidade
ANEXO I
Observatorio de Galicia sobre drogas. Informe xeral 2002: 17 euros.
DECRETO 247/2003, do 8 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción do novo acceso á autoestrada Santiago de Compostela-Ourense na Estrada. Clave: PO/02/015.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/05/2003

Con data do 5 de maio de 2003, o director xeral de Obras Públicas, por delegación do conselleiro
de Política Territorial, Obras Públicas e Vivenda, aprobou o proxecto de construcción do novo acceso á autoestrada Santiago de Compostela-Ourense na Estrada. Clave: PO/02/015.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Con
sellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción do novo acceso á autoestrada Santiago de Compostela-Ourense na Estrada. Clave: PO/02/015.01.
Santiago de Compostela, oito de maio de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
RESOLUCIÓN do 22 de abril de 2003 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó cuarto trimestre de 2002.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/05/2003

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó cuarto trimestre de 2002, que figuran como anexo a esta resolución.
Santiago de Compostela, 22 de abril de 2003.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 22 de abril de 2003 pola que se convocan dous cursos básicos para auxiliares de policía local.
ACADEMIA GALEGA DE SEGURIDADE — III. OUTRAS DISPOSICIÓNS — 06/05/2003

Dentro dos programas de actividades que a Academia Galega de Seguridade ten previsto realizar no ano 2003, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración de dous cursos básicos para auxiliares de policía local, segundo o previsto na disposición adicional II da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
Os cursos teñen por obxectivos dota-los auxiliares de policía local dunha formación teórico-práctica que os capacite para o posterior desempeño da súa actividade profesional.
Destinatarios.
Os cursos van dirixidos a todas aquelas persoas que sexan contratadas para desenvolver funcións de auxiliar de policía local durante a temporada de verán, nos concellos de Galicia.
Inscrición.
A inscrición dos participantes será totalmente gratuíta, debéndose comunicar esta antes do 19 de maio de 2003 para efectua-la correspondente reserva de praza.
Prazas.
Sen límite.
Solicitudes.
1. Os concellos que se atopen nesta situación deberán remitir un escrito á Academia Galega de Seguridade, solicitando a participación no curso, no que figure a lista de persoas que van ser contratadas como auxiliares de policía local; para efectua-la correspondente reserva de praza para a realización do devandito curso.
2. O prazo para a remisión de escritos rematará o día 19 de maio de 2003.
3. Os escritos deberán enviarse á sede da Academia Galega de Seguridade: avenida da Cultura, s/n, 36680 A Estrada.
Contido e duración.
Os cursos celebraranse en sesións de mañá e tarde, de luns a venres, e neles trataranse entre outras as seguintes materias:
-Intervención policial.
-Tráfico e seguridade vial.
-Policía administrativa.
-Primeiros auxilios.
-Dereito penal.
-Dereito procesual-penal.
Os cursos terán unha duración de 5 días, cun total de 40 horas lectivas.
Lugar.
Os cursos desenvolveranse na Academia Galega de Seguridade, sita na avenida da Cultura, s/n, 36680 A Estrada.
Datas.
Os cursos desenvolveranse nas seguintes datas:
1º curso: do 26 ó 30 de maio.
2º curso: do 2 ó 6 de xuño.
O horario dos cursos será de 10 a 14 horas e de 16 a 20 horas.
Certificado.
Para obte-lo correspondente diploma será requisito indispensable supera-la fase de formación teórica, onde o alumno ten que superar tódalas materias que figuran no programa.
Modificacións.
A Academia Galega de Seguridade poderá modifica-lo desenvolvemento dos cursos para adaptalo ás necesidades da Administración e ás continxencias que poidan xurdir.
A Estrada, 22 de abril de 2003.
Juan José Fariñas-Ferro Rodríguez
Director xeral da Academia Galega de Seguridade
ORDE do 2 de abril de 2003 pola que se autoriza o cambio de denominación do Instituto de Educación Secundaria Eugenio López y López de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/05/2003

Tendo en conta o artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, (DOG do 9 de agosto), así como os correspondentes informes, por proposta da Dirección Xeral de Centros e Ordenación Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 2 de abril de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Ferrol.
Localidade: Ferrol.
Código do centro: 15006687.
Denominación: Instituto de Educación Secundaria Eugenio López y López.
Nova denominación: Instituto de Educación Secundaria de Catabois.
RESOLUCIÓN do 9 de maio de 2003 pola que se ordena a publicación do acordo do Consello da Xunta de Galicia do 8 de maio de 2003, polo que se aproba a relación de postos de traballo da Secretaría Xeral de Relacións coa Unión Europea e Cooperación Exterior.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/05/2003

A presente relación de postos de traballo da Secretaría Xeral de Relacións coa Unión Europea e Cooperación Exterior ten o seu fundamento na entrada en vigor do Decreto 23/2003, do 20 de xaneiro, polo que se fixa a estructura orgánica dos departamentos
da Xunta de Galicia, así como no acordo do Consello da Xunta de Galicia, de data 27 de febreiro de 2003, polo que se adecuan os distintos postos de traballo dos servicios e departamentos afectados polo referido decreto.
En consecuencia, por proposta do conselleiro da Presidencia, Relacións Institucionais e Administración Pública, consultadas as organizacións sindicais presentes na Mesa Sectorial de Negociación da Comunidade Autónoma e a Comisión de Persoal, o Consello da Xunta de Galicia na súa reunión do oito de maio de dous mil tres, adoptou o seguinte
ACORDO:
Primeiro.-Aproba-la relación de postos de traballo da Secretaría Xeral de Relacións coa Unión Europea e Cooperación Exterior, nos termos que se sinalan no anexo ó presente acordo.
Segundo.-Ordena-la publicación da relación de postos de traballo no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia, na súa reunión do oito de maio de dous mil tres, relativo á modificación da relación de postos de traballo da Secretaría Xeral de Relacións coa Unión Europea e Cooperación Exterior, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 9 de maio de 2003.
Jaime Pita Varela
Conselleiro da Presidencia, Relacións
Institucionais e Administración Pública
Código-Descrición das titulacións académicas.
2022Licenciado en ciencias económicas.
2061Licenciado ciencias políticas.
Código-Descrición das formacións específicas.
001Mecanografía.
024Sist.operat./b.datos/programac.
030Coñecementos inglés.
032Coñecementos francés.
151Coñecementos outros idiomas comunitarios.
161Experiencia en políticas comunitarias.
162Experiencia en cooperación exterior.
523Diploma de directivo.
640Para persoal doutra administración, curso de perfeccionamento de galego (R.I.).
641Para persoal doutra administración, curso de iniciación de galego (R.I.).
Código-Descrición doutras administracións.
A11Adscrición indistinta a funcionarios da Xunta de Galicia, Estado e CC.AA.
A17Adscrición indistinta a funcionarios da Xunta de Galicia, Estado e CC.AA. e persoal docente con destino na Comunidade Autónoma de Galicia.
AXGAdscrición exclusiva a funcionarios da Xunta de Galicia.
RESOLUCIÓN do 9 de maio de 2003 pola que se ordena a publicación do acordo do Consello da Xunta de Galicia do 8 de maio de 2003, polo que se aproba a relación de postos de traballo da Consellería de Emigración.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/05/2003

A presente relación de postos de traballo da Consellería de Emigración ten o seu fundamento na entrada en vigor do Decreto 23/2003, do 20 de xaneiro, polo que se fixa a estructura orgánica dos departamentos da Xunta de Galicia, así como no acordo do Consello da Xunta de Galicia do 27 de febreiro de 2003, polo que se adecuan os distintos postos de traballo dos servicios e departamentos afectados polo referido decreto.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do oito de maio de dous mil tres, adoptou o seguinte
ACORDO:
Primeiro.-Aproba-la relación de postos de traballo da Consellería de Emigración, nos termos que se sinalan no anexo ó presente acordo.
Segundo.-Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do oito de maio de dous mil tres, relativo á aprobación da relación de postos de traballo da Consellería de Emigración, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 9 de maio de 2003.
Jaime Pita Varela
Conselleiro da Presidencia, Relacións
Institucionais e Administración Pública
Código-Descrición das titulacións académicas.
2062Licenciado en dereito.
Código-Descrición das formacións específicas.
523Diploma de directivo.
494Licenciado en socioloxía (mérito).
501Licenciado en dereito (mérito).
640Para persoal doutra administración, curso de perfeccionamento de galego (R.I.).
641Para persoal doutra administración, curso de iniciación de galego (R.I.).
Código-Descrición doutras administracións.
A11Adscrición indistinta a funcionarios da Xunta de Galicia, Estado e CC.AA.
A17Adscrición indistinta a funcionarios da Xunta de Galicia, Estado e CC.AA. e persoal
docente con destino na Comunidade Autónoma de Galicia.
AXGAdscrición exclusiva a funcionarios da Xunta de Galicia.
DECRETO 249/2003, do 27 de marzo, polo que se dispón o cesamento e o nomeamento de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 12/05/2003

De conformidade co disposto nos artigos 4 e 5 da Lei 3/1986, do 18 de decembro, de consellos escolares de Galicia, e no artigo 7 do Decreto 44/1988, do 11 de febreiro, polo que se desenvolve a dita lei, e atendendo á designación formalizada pola Confederación Galega de APAs de Centros Públicos (Confapa Galicia), e logo da deliberación do Consello da Xunta de Galicia, na súa reunión do día vintesete de marzo do dous mil tres,
DISPOÑO:
Artigo 1º
Que cese como membro do Consello Escolar de Galicia en representación dos pais de alumnos do ensino público, Concepción Sánchez Curros (Confederación Galega de APAs de Centros Públicos-Confapa Galicia).
Artigo 2º
Noméase membro do Consello Escolar de Galicia, nas condicións determinadas nos artigos da Lei 3/1986, do 18 de decembro, de consellos escolares de Galicia, en representación dos pais de alumnos do ensino público proposto pola Confederación Galega de APAs de Centros Públicos-Confapa Galicia, Alfonso Moreno Mora.
Artigo 3º
O mandato será ata que se proceda á legal renovación por metades que establece o artigo 9 da Lei 3/1986, do 18 de decembro, de consellos escolares de Galicia.
Disposición derradeira
Única.-Este decreto entrará en vigor ó día seguinte ó da súa publicación no Diario Oficial de Galicia.
Santiago de Compostela, vintesete de marzo de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CORRECCIÓN de erros.-Orde do 28 de novembro de 2002 pola que se nomean os integrantes da Comisión de Consentimento Informado.
CONSELLERÍA DE SANIDADE — II. AUTORIDADES E PERSOAL — 12/05/2003

Advertidos erros na devandita orde, publicada o xoves, 12 de decembro de 2002, no DOG nº 239, cómpre face-las seguintes modificacións:
Na páxina número 17.071, no punto 4 da letra c) Representantes de hospitais de titularidade pública, onde di:
«-Jaime Arbeteta Juanes, Complexo Hospitalario Xeral-Calde», debe dicir: «-Esperanza Lavilla Rubira, Complexo Hospitalario Xeral-Calde».
Na páxina número 17.071, na letra e), onde di: «-Germán González Pajó, representante de hospitais de titularidade privada», debe dicir: «-Germán González Pazó, representante de hospitais de titularidade privada».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECIÓN de erros.-Orde do 19 de marzo de 2003 pola que se clasifica como benéfico social a Fundación Galega do Metal para a Formación, Cualificación e Emprego.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 12/05/2003

Advertido erro na citada orde, publicada no DOG nº 65, do 2 de abril de 2003, cómpre efectua-la oportuna corrección:
Na páxina 4068, columna primeira, alíneas 10 e 11, onde di: «Outorgada en Santiago de Compostela o 19 de febreiro de 2003», deberá dicir: «Outorgada en Santiago de Compostela o 2 de xaneiro de 2003».
RESOLUCIÓN do 9 de maio de 2003 pola que se ordena a publicación do acordo do Consello da Xunta de Galicia do 8 de maio de 2003 polo que se aproba a modificación da relación de postos de traballo da Delegación Provincial de Pontevedra en Vigo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 12/05/2003

Por acordo do Consello da Xunta de Galicia do 22 de febreiro de 2002, publicado no DOG nº 41, do 26 de febreiro, apróbase o plan de racionalización de efectivos do novo edificio administrativo da Xunta de Galicia en Vigo.
A experiencia acumulada neste ano pon de manifesto a necesidade de adecua-la actual relación de postos de traballo da Consellería da Presidencia, Relacións Institucionais e Administración Pública.
En consecuencia, por proposta do conselleiro da Presidencia, Relacións Institucionais e Administración Pública, consultadas as organizacións sindicais presentes na Mesa Sectorial de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 8 de maio de 2003, adoptou o seguinte
ACORDO:
Primeiro.-Modifica-la vixente relación de postos de traballo da Consellería da Presidencia, Relacións
Institucionais e Administración Pública, nos termos que se sinalan no anexo a este acordo.
Segundo.-Ordena-la publicación da devandita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 8 de maio de 2003, relativo á modificación da relación de postos de tra
ballo da Consellería da Presidencia, Relacións Institucionais e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 9 de maio de 2003.
Jaime Pita Varela
Conselleiro da Presidencia, Relacións Institucionais
e Administración Pública
ORDE do 25 de abril de 2003 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/05/2003

A Orde do 26 de novembro de 1993 (DOG do 23 de decembro), no seu artigo 2 establece que se lles validará o curso de especialidade en lingua galega ós licenciados en Filoloxía e ós diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2 da Orde do 26 de novembro de 1993:
Beatriz Tourón Torrardo: 36069543.
Mª del Mar Otero Fernández: 32784968.
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 25 de abril de 2003.
Celso Currás Fernández
Conselleiro de Educación e Ordenación
Universitaria
CONSELLERÍA DE CULTURA, COMUNICACIÓN SOCIAL
E TURISMO
ORDE do 28 de abril de 2003 pola que se nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 14/05/2003

O Decreto 155/1995, do 3 de xuño, establece a regulación do Consello Galego de Medio Ambiente,
determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do medio.
Por outra banda o Regulamento de organización e funcionamento do Consello Galego de Medio Ambiente aprobado en Pleno en data 12 de abril de 1996, establece a posibilidade de cesa-los seus membros por proposta das organizacións, institucións ou autoridades que promoveron o seu nomeamento, debendo presenta-la oportuna proposta de novo nomeamento ó presidente do consello.
Por todo isto, en uso da atribución outorgada polo artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 14/2002, do 24 de xaneiro, modificado polo Decreto 23/2003, do 20 de xaneiro, polo que se establece a estructura orgánica dos departamentos da Xunta de Galicia,
DISPOÑO:
Artigo 1º
Designar como vocais do Consello Galego de Medio Ambiente en representación das organizacións de consumidores de Galicia as persoas que a continuación se relacionan:
-Nieves Cuéllar Redondo, como titular e
-Digna Casto González como suplente.
Artigo 2º
Cesar como vocais do Consello Galego de Medio Ambiente en representación das entidades que se citan, agradecéndolle-los servicios prestados, as persoas que a continuación se relacionan:
-Luis Castro Valdivia, como titular, en representación da Confederación de Empresarios de Galicia.
-Jesús Luis Saleta Canosa, como titular e Ángel Gómez Amorín, como suplente, pola área de sanidade pública ambiental.
Artigo 3º
Designar como vocais do Consello Galego de Medio Ambiente, por proposta das organizacións e departamentos autonómicos respectivos e en substitución das que causan baixa pola presente orde, as persoas que a continuación se relacionan:
-Antón Arias Díaz-Eimil, como titular, en representación da Confederación de Empresarios de Galicia.
-Ángel Gómez Amorín, como titular e Mª Carmen Sánchez Barral, como suplente, pola área de sanidade pública ambiental.
Santiago de Compostela, 28 de abril de 2003.
José Manuel Barreiro Fernández
Conselleiro de Medio Ambiente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA